stanford-oval/wikipedia huggingface dataset:
HMS Herald (1822)

| HMS Herald HMS Termagant |
| --- | --- |


Aluksen vaiheet
Rakentaja:  Itä-Intian komppania, Cochin
Kölinlasku:  maaliskuu 1820
Laskettu vesille:  15. marraskuuta 1822
Palveluskäyttöön:  30. heinäkuuta 1822
Tekniset tiedot
Uppouma:  499 91/94 bm
Pituus:  34,65 m (kokonaispituus)
Leveys:  9,7 m
Syväys:  2,74 m
Miehistöä:  175
Aseistus
Aseistus:  yläkansi: 18 × 32 naulan karronadia puolikansi: 6 × 18 naulan karronadia etukansi: 2 × 9 naulan karronadia
HMS Herald (ex- HMS Termagant) oli Britannian kuninkaallisen laivaston 28-tykkinen Atholl-luokan korvetti, joka valmistettiin kuudennen luokan linjalaivana (fregattina).
Valmistus

Alus tilattiin 5. kesäkuuta 1819 nimellä HMS Termagant Intiasta Cochinista Itä-Intian komppanialta, missä köli laskettiin maaliskuussa 1820. Alus laskettiin vesille 15. marraskuuta 1822 ja otettiin palvelukseen 30. heinäkuuta Britteinsaarille siirtoa varten päällikkönään luutnantti Robert Wallace Dunlop.
Palvelus

Alus saapui 7. heinäkuuta 1823 Portsmouthiin, missä se varustettiin 10. heinäkuuta - 20. elokuuta. Alus sijoitettiin kuitenkin reserviin. Heinäkuussa 1823 aluksen päällikkyyden vastaanotti lordi Henry Frederick Thynne, joka oli saanut nimityskirjan jo 30. heinäkuuta 1822, tehtävänään purjehtia Itä-Intiaan. Alus nimettiin 15. toukokuuta 1824 uudelleen HMS Heraldiksi luokiteltuna jahdiksi.
Alus palautettiin palvelukseen 21. toukokuuta 1824 päällikkönään Henry John Leeke ja varustettiin 23. kesäkuuta - 16. heinäkuuta 1824 lähettiläiden kuljettamiseen engl. for the conveyance of ambassadors). Alus lähti Pietariin, minkä jälkeen se teki matkan Länsi-Intiaan palaten Havannasta Britteinsaarille. Seuraava matka oli Quebeciin ja viimeinen Maltalle.
Aluksen päällikkyyden vastaanotti 27. toukokuuta 1826 Sir Augustus William James Clifford kuljettamaan Devonshiren herttuan johtaman lähetystön Venäjälle. Marraskuussa 1826 aluksen päällikkyden vastaanotti Henry Eden ja huhtikuussa 1827 Edward William Curry Astley ja 7. huhtikuuta 1829 George Berkeley Maxwell. Alus kävi Pietarissa, Cartagenassa ja Quebecissä ennen paluuta Britteinsaarille ja palveluksesta poistoa vuonna 1830.
Huhtikuusta heinäkuuhun 1830 alus varustettiin Portsmouthissa merikelpoiseksi. Päällikkyyden vastaanotti 20. marraskuuta 1830 Robert Gordon, mutta alus poistettiin palveluksesta tammikuussa 1831. Alus varustettiin marraskuusta 1837 elokuuhun 1838 Portsmouthissa meripalvelukseen. Se palautettiin palvelukseen 24. toukokuuta 1838 päällikkönään Joseph Nias matkalle Itä-Intiaan ja Kiinaan. Ensimmäisessä Britannian ja Kiinan välisessä sodassa alus osallistui Kantonin operaatioihin tammi-helmikuussa 1841 ja Shaming Creekin taisteluun 21. toukokuuta 1841. Alus poistettiin palveluksesta 1842 Chathamissa.
Heinäkuusta 1844 kesäkuuhun 1845 alus oli Sheernessissä telakalla, missä se muutettiin tutkimusalukseksi. Tykkien määrä vähennettiin muutostöissä kahdeksaan. Alus palautettiin palvelukseen 8. helmikuuta 1845 päällikkönään Henry Kellett Tyynenmeren tutkimusaluksena. Aluksella ja HMS Pandoralla tutkittiin Brittiläisen Kolumbian rannikkoa Yhdysvaltojen ja Britannian välisen rajakiistan ratkettua.
Vuonna 1848 alus määrättiin etsimään Franklinin retkikuntaa, joka oli 1845 lähtenyt tutkimaan Luoteisväylää. Tällä matkalla Herald läpäisi Beringinsalmen, ylitti Tšuktšimeren ja löysi Geraldinsaaren, jolle Kellett antoi nimen laivansa mukaan. Alus poistettiin palveluksesta 1848.
Alus palautettiin palvelukseen 18. helmikuuta 1852 päällikkönään Henry Mangles Denham tutkimaan Fidžiä. Alus poistettiin palveluksesta 1859 ja sijoitettiin syyskuussa 1861 kappeliksi Shorehamiin. Se myytiin Amiraliteetin 28. huhtikuuta 1862 tekemällä päätöksellä H. Castle & Sonille 1 635 punnalla romutettavaksi Charltoniin.
HMS Herald lähdössä Etelämeren tutkimusmatkalle, taustalla höyrylaiva Torch. The Illustrated London News -lehden kuvitusta toukokuulta 1852.
Psykrofiili

Punertava "watermelon ice" syntyy psykrofiilisten levien kasvustoista jäässä.
Psykrofiili (joskus myös kryofiili) on eliö, joka on sopeutunut elämään ja lisääntymään jatkuvasti kylmissä olosuhteissa tai jopa edellyttää sellaisia. Psykrofilia on esimerkki ekstremofiliasta.
Psykrofiilisia elinympäristöjä esiintyy maapallolla paljon. Tällaisia ovat napaseudut, vuoristojen yläosat, jäätiköt ja syvänmeren pohja. Useimmat tunnetuista psykrofiilisistä eliöistä ovat arkkeja tai bakteereita, mutta ominaisuutta tavataan myös muun muassa levillä, sienillä, selkärangattomilla ja kaloilla. Ne ovat kuitenkin huonosti tutkittu ekstremofiilisten eliöiden ryhmä.
Jatkuvasti kylmä elinympäristö tuo ongelmia eliölle. Esimerkiksi fotosynteesi ei toimi alhaisissa lämpötiloissa, entsyymitoiminta hidastuu, solukalvojen lipidien jähmettyminen vaikuttaa solujen aineenvaihdunnan toimintaan ja äärimmillään veden jäätymispisteen alittavat lämpötilat aiheuttavat kudoksissa olevan veden jäätymisen ja sitä kautta kudosten mekaanisen tuhoutumisen. Psykrofiilisille eliöille on kehittynyt erilaisa mekanismeja näiden ongelmien kiertämiseen. Esimerkiksi lipidien jähmettymistä estää se, että lipidituontannosta vastaavat reaktiot tuottavat eri lämpötiloissa erilaisia määriä tyydyttyneitä ja tyydyttymättömiä rasvoja Useimmat psykrofiiliset eläimet estävät jääkiteiden muodostumisen kudoksiin erityisten proteiinien (Anti-freeze Proteins, AFP) tai glykoproteiinien avulla. Nämä proteiinit kiinnittyvät syntyvien jäähiukkasten pintaan ja estävät niitä muodostamasta jääkidehilaa. Tämä laskee kudosnesteen jäätymispistettä ja mahdollistaa esimerkiksi arktisissa vesissä elävien kalojen elämän vedessä, joka säilyy korkean suolapitoisuuden ansiosta nestemäisenä alle nollan celsiusasteen lämpötilassa.
Pekka Salonen

Pekka Eerik Salonen (12. huhtikuuta 1938 Aitolahti – 25. tammikuuta 2024 Tampere) oli suomalainen yleisurheilija. Hän saavutti moukarinheitossa neljä SM-mitalia ja edusti Suomea yli kymmenessä maaottelussa. Seuratasolla hän edusti Aitolahden Rientoa, Warkauden Urheilijoita, Warkauden Kenttä-Veikkoja ja vuodesta 1964 Tampereen Pyrintöä.
Salonen saavutti moukarinheitossa SM-hopeaa vuosina 1963 ja 1966 sekä SM-pronssia vuosina 1964 ja 1967. Hän sijoittui SM-kilpailuissa kuudenneksi vuonna 1965, seitsemänneksi vuonna 1962 sekä kahdeksanneksi vuosina 1959 ja 1961. Hän kilpaili Pohjoismaiden-mestaruuskilpailuissa vuonna 1963 sekä yli kymmenessä maaottelussa, muun muassa Ruotsia vastaan vuosina 1963, 1964, 1966 ja 1967. Painonheitossa hän voitti sisäratojen Suomen-mestaruuden vuonna 1966 ja saavutti SM-hopeaa vuonna 1964.
Salonen paransi moukarinheiton Suomen-ennätystä kahdesti vuonna 1964: Hän heitti 8. heinäkuuta Tukholmassa tuloksen 62,69 ja kolme päivää myöhemmin Tampereella tuloksen 63,76, joka jäi hänen omaksi ennätyksekseen ja oli Suomen-ennätys neljän vuoden ajan.
Salonen on haudattu Aitolahden hautausmaalle Tampereelle.
Andebun kirkko

| Andebun kirkko Andebu kirke |
| --- | --- |
 Kirkko vuonna 2006.
Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1100-luku
Materiaali:  kivi
Istumapaikkoja:  300
Lisää rakennusartikkeleitaArkkitehtuurin teemasivulla
Andebun kirkko (norj. Andebu kirke) on Sandefjordin kunnassa Norjassa sijaitseva kivinen pitkäkirkko 1100-luvulta.
Aiheesta muualla

Kuvia tai muita tiedostoja aiheesta Andebun kirkko Wikimedia Commonsissa
Cetoniinae

| Cetoniinae |
| --- | --- |
 Alaheimoon kuuluu runsaasti värikkäitä kovakuoriaislajeja. Kuvassa kultakuoriainen (Cetonia aurata).
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae  Leach, 1815
Tribukset
 Cetoniini  Cremastocheilini  Diplognathini  Goliathini  Gymnetini  Phaedimini  Schizorhinini  Stenotarsini  Taenioderini  Trichiini  Valgini  Xiphoscelidini 
Katso myös
   Cetoniinae Wikispeciesissä   Cetoniinae Commonsissa 
Infobox OKNimi-testi OK: 
Cetoniinae on kovakuoriaisiin (Coleoptera) lehtisarvisten (Scarabaeidae) heimoon kuuluva alaheimo.
Pachnoda sinuata flaviventris on eräs alaheimon Cetoniini-tribukseen luetuista lajeista.
Tribuksia

| --- | --- |
 Cetoniini  Cremastocheilini  Diplognathini  Goliathini  Gymnetini  Phaedimini:  Schizorhinini  Stenotarsiini  Taenioderini  Trichiini  Valgini  Xiphoscelidini
Aiheesta muualla

ITIS: Cetoniinae (englanniksi)
| --- | --- |
Taksonitunnisteet:  Wikidata: Q768400  Wikispecies: Cetoniinae  AFD: Cetoniinae  BioLib: 8159  BugGuide: 12434  CoL: 8RYQB  Fauna Europaea: 246990  Fauna Europaea (new): ead4606b-837a-4051-aecd-fac55befb3b8  iNaturalist: 127588  ITIS: 678511  NBN: NHMSYS0001717655  NCBI: 7056  Paleobiology Database: 346385
Amitratsi

| Amitratsi |
| --- | --- |


Tunnisteet
IUPAC-nimi:  N'-(2,4-dimetyylifenyyli)-N-[(2,4-dimetyylifenyyli)iminometyyli]-N-metyylimetanimidamidi
CAS-numero:  33089-61-1
PubChem CID:  36324
SMILES:  CC1=CC(=C(C=C1)N=CN(C)C=NC2=C(C=C(C=C2)C)C)C
Ominaisuudet
Molekyylikaava:  C19H23N3
Moolimassa:  293,404 g/mol
Sulamispiste:  86–87 °C
Liukoisuus veteen:  0,001 g/l (20 °C)
Amitratsi (C19H23N3) on formamidiinijohdannaisiin kuuluva aromaattinen orgaaninen yhdiste. Yhdistettä voidaan käyttää hyönteis- ja punkkimyrkkynä.
Ominaisuudet, valmistus ja käyttö

Huoneenlämpötilassa amitratsi on valkoista kiteistä ainetta. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin, esimerkiksi asetoniin ja tolueeniin. Amitratsi vaikuttaa hyönteisten oktopamiinireseptoreihin aiheuttaen hermoston yliaktivoitumisen. Se tehoaa esimerkiksi punkkeihin, kirvoisin ja perhosten toukkiin. Aine on myös nisäkkäiden α-adrenergisten reseptorien agoisti ja voi olla myrkyllistä esimerkiksi kissoille, koirille ja hevosille.
Amitratsia valmistetaan 2,4-ksylidiinin, trietyyliortoformaatin ja metyyliamiinin reaktiolla.
Amitratsia käytetään esimerkiksi puuvillan ja päärynöiden tuhohyönteisten torjuntaan, varroapunkkien torjuntaan mehiläispesissä ja vaikuttavana aineena koirien ja kissojen punkkipannoissa. Yhdiste on hyväksytty käytettäväksi maataloudessa muun muassa Australiassa, Yhdysvalloissa ja Kanadassa. Euroopan unionin alueella amitratsin käyttö kasvinsuojeluaineena ei ole hyväksyttyä.
Aiheesta muualla

Toxin and Toxin Target Database (T3DB): Amitraz (englanniksi)
Kyoto Encyclopedia of Genes and Genomes (KEGG): Amitraz (englanniksi)
Bugårdenin kirkko

| Bugårdenin kirkko Bugården kirke |
| --- | --- |
 Kirkko vuonna 2011.
Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1980
Suunnittelija:  Harald Hille
Materiaali:  kivi
Istumapaikkoja:  350
Lisää rakennusartikkeleitaArkkitehtuurin teemasivulla
Bugårdenin kirkko (norj. Bugården kirke) on Sandefjordin kunnassa Norjassa sijaitseva kivinen pitkäkirkko vuodelta 1980.
Aiheesta muualla

Kuvia tai muita tiedostoja aiheesta Bugårdenin kirkko Wikimedia Commonsissa
Robert Kennedy

Robert Kennedy voi viitata seuraaviin henkilöihin:
Robert F. Kennedy (1925–1968), yhdysvaltalainen poliitikko, Robert F. Kennedy Jr:n isä
Robert F. Kennedy Jr. (s. 1954), yhdysvaltalainen poliitikko, Robert F. Kennedyn poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Kennedy”, voi hakea sivunnimihaulla, laajalla sivunnimihaulla tai tekstihaulla.
Høyjordin sauvakirkko

| Høyjordin sauvakirkko Høyjord stavkirke |
| --- | --- |
 Kirkko vuonna 2006.
Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1100-luku
Materiaali:  puu
Lisää rakennusartikkeleitaArkkitehtuurin teemasivulla
Høyjordin sauvakirkko (norj. Høyjord stavkirke) on Sandefjordin kunnassa Norjassa sijaitseva sauvakirkko 1100-luvulta.
Aiheesta muualla

Kuvia tai muita tiedostoja aiheesta Høyjordin sauvakirkko Wikimedia Commonsissa
David Morrissey

| David Morrissey |
| --- | --- |
 David Morrissey vuonna 2015.
Henkilötiedot
Syntynyt: 21. kesäkuuta 1964 (ikä 60) Liverpool, Iso-Britannia
Ammatti:  näyttelijä, ohjaaja
Puoliso:  Esther Freud (2006–)
Näyttelijä
Aktiivisena:  1983–
Merkittävät roolit:  Philip Blake (kuvernööri) (The Walking Dead) Gordon Brown (The Deal)
Aiheesta muualla
IMDb 
Elonet
David Mark Morrissey (s. 21. kesäkuuta 1964 Liverpool, Iso-Britannia) on englantilainen näyttelijä ja elokuvaohjaaja. Morrissey on ohjannut muutamia elokuvia sekä näytellyt lukuisissa televisiosarjoissa kuten The Walking Dead, Extant ja Viisi päivää sekä elokuvissa kuten Kuningattaren sisar, Nowhere Boy ja Centurion.
Yksityiselämä

Morrissey vietti lapsuutensa ja nuoruutensa Kensingtonissa ja Knotty Ashissa. Hän ryhtyi opiskelemaan näyttelijäksi liityttyään 16-vuotiaana Everyman Youth -teatteriin. Hän on ollut naimisissa kirjailija Esther Freudin kanssa vuodesta 2006 lähtien, ja heillä on kolme lasta.
Morrissey kannattaa Liverpool FC -jalkapallojoukkuetta.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1988 | Kohtalokkaat numerot | Drowning by Numbers | Bellamy |
| 1991 | Robin Hood | Robin Hood | Pikku-John |
| 1998 | Hilary ja Jackie | Hilary and Jackie | Kiffer Finzi |
| 1998 | Komissaari | The Commissioner | Murray Lomax |
| 2000 | Romantiikkaa veressä | Born Romantic | Fergus |
| 2000 | Some Voices | Some Voices | Pete |
| 2001 | Kapteeni Corellin mandoliini | Captain Corelli’s Mandolin | Kapteeni Gunther Weber |
| 2005 | Stoned | Stoned | Tom Keylock |
| 2005 | Houkutus | Derailed | Sam Griffin |
| 2006 | Basic Instinct 2 | Basic Instinct 2 | Dr. Michael Glass |
| 2007 | Kuoleman sadonkorjuu | The Reaping | Doug |
| 2007 | Vesihevonen – legenda syvyyksistä | The Water Horse: Legend of the Deep | Kapteeni Thomas Hamilton |
| 2008 | Kuningattaren sisar  | The Other Boleyn Girl | Thomas Howard, Norfolkin 3. herttua |
| 2008 | Is Anybody There? | Is Anybody There? | Dad |
| 2009 | Nowhere Boy | Nowhere Boy | Bobby Dykins |
| 2010 | Centurion | Centurion | Bothos |
| 2011 | Blitz | Blitz | Harold Dunlop |
| 2013 | Welcome to the Punch | Welcome to the Punch | Thomas Geiger |
| 2015 | The Ones Below | The Ones Below | Jon |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1983 | One Summer | One Summer | Billy Rizley | 5 jaksoa |
| 1992 | Pirun peli | Framed | Sergeant Lawrence Jackson | 4 jaksoa |
| 1994 | Operaatio Knock | The Knock | Gerry Birch | 6 jaksoa |
| 2003 | Valta pelissä | State of Play | Stephen Collins | 6 jaksoa |
| 2003 | The Deal | The Deal | Gordon Brown | Televisioelokuva |
| 2004 | Blackpool | Blackpool | Ripley Holden | 6 jaksoa |
| 2007 | Cape Wrath | Cape Wrath | Danny Brogan | 8 jaksoa |
| 2008 | Järki ja tunteet | Sense & Sensibility | Eversti Brandon | Minisarja |
| 2008 | Doctor Who | Doctor Who | Jackson Lake | jakso "Seuraava Tohtori?" |
| 2010 | Viisi päivää | Five Days | DI Mal Craig | 4 jaksoa |
| 2010 | Winnie Mandelan tarina | Mrs Mandela | Theunis Swanepoel | Televisioelokuva |
| 2010 | Thorne: Hermoheikko | Thorne: Scaredycat | Tom Thorne | Televisioelokuva |
| 2010 | Thorne: Unikeko | Thorne: Sleepyhead | Tom Thorne | Televisioelokuva |
| 2011–2013 | The Field of Blood | The Field of Blood | Murray Devlin | Minisarja |
| 2012 | Ontto kruunu: Rikhard II | The Hollow Crown: Richard II | Henry Percy, Northumberlandin jaarli | Televisioelokuva |
| 2012–2015 | The Walking Dead | The Walking Dead | Philip Blake (kuvernööri) | 20 jaksoa |
| 2014 | The Driver | The Driver | Vince McKee | Minisarja |
| 2015 | Extant | Extant | Tobias Shepherd | 11 jaksoa |
| 2018–2021 | Britannia | Britannia | Aulus Plautius | 18 jaksoa |
| 2022– | Sherwood | Sherwood | Ian St Clair |  |
| 2023 | The Long Shadow | The Long Shadow | DCS George Oldfield |  |
Aiheesta muualla

Wikimedia Commonsissa on kuvia tai muita tiedostoja aiheesta .
David Morrissey Internet Movie Databasessa. (englanniksi)
David Morrissey Elonetissä.
British Film Institute / Screenonline (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Alankomaat  Puola 
Taiteenala:  MusicBrainz 
Henkilöt:  Elonet 
Muut:  IdRef
Äpärä (elokuva)

| Äpärä |
| --- | --- |
 Elokuvan juliste, Laura Mainiemi, 2016.
Ohjaaja:  Samppa Batal
Käsikirjoittaja:  Krista Hannula, Samppa Batal
Tuottaja:  Krista Hannula, Samppa Batal
Säveltäjä:  Helena Puukka
Kuvaaja:  Miikka Pakarinen
Leikkaaja:  Samppa Batal
Pääosat:  Eppu Pastinen, Krista Hannula, Satu Silvo
Valmistustiedot
Valmistusmaa:   Suomi
Tuotantoyhtiö:  Cinemanifest
Ensi-ilta:  28. lokakuuta, 2016
Kesto:  97 min
Alkuperäiskieli:  suomi
Katsojat:  536
Aiheesta muualla
IMDb 
Elonet
Infobox OKNimi-testi OK: 
Äpärä on syksyllä 2016 ensi-iltansa saanut suomalainen draamaelokuva, jonka on ohjannut Samppa Batal. Elokuvan englanninkielinen nimi on Bastard ja lähes puolet elokuvasta on englanniksi puhuttua. Elokuvan päärooleja esittävät Eppu Pastinen, Krista Hannula, Satu Silvo ja Jonathan Hutchings, ja muissa rooleissa nähdään Anssi Niemi, Anna Böhm, Ernest Lawson ja Matti Pajulahti.
Juoni

Elokuva kertoo rakastuneesta nuoresta parista, Simosta ja Jonnasta. Heidän elämänsä järkkyy, kun paljastuu, että Simon äidillä ja Jonnan isällä on saattanut olla aikoinaan suhde. Harmittomat epäilyt käynnistävät koko perhettä järisyttävän ketjureaktion osapuolten tehdessä omia johtopäätöksiään. Alkaa häikäilemätön peli, jossa ei säälitä ketään. Tilannetta ei myöskään paranna perheen musta lammas, Jori, joka kantaa oman kortensa kekoon todistamalla hulluuteen asti intohimoista tarvettaan tulla rakastetuksi.
Vastaanotto

| 0 | 1 | 2 |
| --- | --- | --- |
DVD-opas' Vesa Aleksi: 
Film-O-Holic.com Henri Nerg: 
Helsingin Sanomat Veli-Pekka Lehtonen: 
Ilta-Sanomat Tarmo Poussu: 

Elokuvaa kritisoitiin etenkin käsikirjoituksestaan. Ilta-Sanomien Tarmo Poussu kehui näyttelijöitä, varsinkin Satu Silvoa, ja piti elokuvaa lupaavana debyyttinä tekijöiltään. Film-O-Holic.com-elokuvasivuston Henri Nerg pitää amatöörien tekemää kokopitkää elokuvaa kunnianhimoisena psykologisen trillerin yritelmänä, jonka uskottavuus katoaa haparoivan tarinan ja kehnojen näyttelijäsuoritusten myötä. Myönteisesti hän mainitsee kuvauksen, etenkin pitkät käsivaraotot. Helsingin Sanomissa Veli-Pekka Lehtonen kirjoitti Äpärän tuntuvan monesti pikemminkin rikoskuunnelmalta kuin elokuvalta, tekstivetoisen ja minimalistisen kuvakerronnan takia. DVD-oppaassa Vesa Aleksi pitää elokuvan seksuaalista latausta kiehtovan omituisena ja henkilöohjausta hyvänä, mutta käsikirjoitusta surkeana, väkinäisen moniulotteisena.
Aiheesta muualla

https://www.facebook.com/bastardmovie
http://www.blacklionpictures.fi/press/apara/
http://www.episodi.fi/elokuvat/apara/
http://www.aamulehti.fi/kulttuuri/elokuva-arvio-kerrankin-kotimaisen-elokuvan-hahmot-puhuvat-alykkaasti-ja-sivistyneesti-24029076 (Arkistoitu – Internet Archive)
http://www.iltasanomat.fi/elokuvat/art-2000001940810.html (Arkistoitu – Internet Archive)
http://www.eeva.fi/jutut/kulttuuri/elokuvat/yllattavan-koskettava-apara (Arkistoitu – Internet Archive)
http://www.kulttuuritahdet.com/uutiset.html?71652
| n k Samppa Batal |
| --- | --- |
Pitkät elokuvat (ohjaus):  Äpärä (2016)  Äiti (2019)  Aikamies (2022) 
TV-sarjat (ohjaus):  Mielensäpahoittaja - ennen kaikki oli paremmin (2021)
Kodalin kirkko

| Kodalin kirkko Kodal kirke |
| --- | --- |
 Kirkko vuonna 2006.
Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1100-luku
Materiaali:  kivi, puu
Lisää rakennusartikkeleitaArkkitehtuurin teemasivulla
Kodalin kirkko (norj. Kodal kirke) on Sandefjordin kunnassa Norjassa sijaitseva puinen ja kivinen pitkäkirkko, jonka vanhimmat osat ovat 1100-luvulta.
Aiheesta muualla

Kuvia tai muita tiedostoja aiheesta Kodalin kirkko Wikimedia Commonsissa
Prutin rauha

Prutin rauha, solmittiin Venäjän ja Osmanien valtakunnan välillä 23. heinäkuuta 1711. Rauhaa edeltänyt Venäjän–Turkin sota liittyi suureen Pohjan sotaan. Rauha merkitsi osmanien irtautumista sodasta sekä loppua Ruotsin kuningas Kaarle XII:n toiveille sodan voittamisesta. Rauhansopimuksesta käytetään myös nimitystä Falksenin rauha tai Falksenin sopimus, sekä Hușin rauha läheisen Hușin kaupungin mukaan.
Taustaa

Venäjän–Turkin sodan ratkaiseva, ja ainoa merkittävä taistelu käytiin Prut-joen varrella. Se päättyi suurvisiiri Baltacı Mehmet paššan johtamien osmanien ylivoimaiseen voittoon Pietari Suuren johtamasta venäläisistä ja moldovalaiskapinallisista koostuneesta armeijasta. Ylivoimaista Mehmet paššan armeijaa avustivat tataarit, kasakat ja puolalaiset vapaaehtoiset. Sota oli pitkälti Pultavan taistelun jälkeen Turkkiin paenneen Kaarle XII:n provosoima, sillä hän oli houkutellut sulttaani Ahmed III:n julistamaan sodan venäläisille. Pietari Suuri oli osaltaan pyrkinyt liittämään osmaneille kuuluneen Moldovan omaan keisarikuntaansa sekä tehnyt sotaretkiä osmanien vasallin Krimin kaanikunnan alueelle tarkoituksenaan vallata Mustanmeren rannikkoa sinne perustettavaa laivastoa varten.